Document ID: /roh_data/filtered/fineweb-2-filterrobots_roh.jsonl.gz/52018

Di dal tunnel avert a Silvaplauna
- Actualisà Glindesdi, 13.6.2016, 5:50
L'uffizi da construcziun bassa dal Grischun ha preschentà a la populaziun il stadi da lavur en il tunnel da sviament da Silvaplauna. Il di dal tunnel avert è stà in success - schurmas èn arrivadas.
L'onn 2018 duai esser uschenavant: l’avertura dal sviament a Silvaplauna. Cun in «di da las portas avertas» per la populaziun ha l’uffizi da construcziun bassa preschentà il stadi actual da las lavurs.
Anc 100 meters mancan
Ils ultims 100 meters mancan anc fin tar la perfuraziun. Il tunnel vegn ad esser 750 meters lung. La perfuraziun duai succeder l’entschatta avust 2016.
Cuntentezza tar ils da Silvaplauna
Tut il traffic che vegn da l’Engiadina e da las vals dal sid vers il pass dal Güglia u viceversa circulescha actualmain tras il vitg da Silvaplauna. In grond disturbi per las abitantas ed abitants. A partir dal 2018 vegnan els deliberads da la lavina d’autos che passa mintga di sur il pass da Güglia.
Il tunnel ha duvrà pazienza
Sche tut fiss ì tenor plan, fiss l'avertura dal tunnel e dal svimament stada planisada l'onn 2016. Pervia dad ina dispita giuridica durant la surdada da las lavurs ch'è arrivada enfin davant il Tribunal federal hai dà in retard da dus onns. Uss va però tut tenor plan e las lavurs avanzan bain.
RR Actualitad 06:00